da en en da en en en da fr da da da da nb da da da ro da de en da da da da da da da da da da da en hbs_lat eo da en da fi da da da da da da en nb en nb en nb en nb nl nb da en nb en nb nl nb en nb id nb en
Udleveringsgruppe AP4 eller A§4 indeholder de såkaldte §4 lægemidler, der er underkastet særlig overvågning. Det drejer sig især om visse euforiserende lægemidler fra liste A og liste B, og herudover også nogle opoider.
Selve udleveringsbestemmelsen hentyder til at lægemidlet er omfattet af reglerne i Receptbekendtgørelsen §4. Denne fortæller hvilke typer af lægemidler der findes i gruppe AP4.
§ 4. Ved afgørelsen af, hvilke lægemidler der skal underkastes særlig overvågning, jf. § 6, lægges der især vægt på, om lægemidlerne
1) indeholder euforiserende stoffer, der er optaget på liste A og B i bilag 1 til bekendtgørelse om euforiserende stoffer, i mængder der ikke er undtaget fra bestemmelserne i nævnte bekendtgørelse,
2) ved ikke forskriftsmæssig brug kan være forbundet med risiko for misbrug og afhængighed, eller
3) indeholder stoffer med nye eller særlige egenskaber, som af sikkerhedsmæssige grunde bør omfattes af en særlig overvågning.
Stk. 2. Magistrelle lægemidler, der indeholder stoffer omfattet af bekendtgørelse om euforiserende stoffer, underkastes særlig overvågning, jf. § 6.
Når det findes i denne gruppe betyder det at en recept kun må udleveres én gang. Herudover skal lægemidlet være forseglet i henhold til mærkningsbekendtgørelsens § 14.
§ 14. Lægemidler, der er omfattet af § 4 i bekendtgørelse om recepter (visse afhængighedsskabende stoffer m.m.) skal være emballeret således, at brud på pakningen let kan konstateres.
Når et lægemiddel har gruppe AP4 kan lægernes udskrivningsmønster også overvåges ved, at recepten kan kobles til lægens ydernummer, digitale signatur eller lægens CPR-nummer.
Sidst opdateret 26. oktober 2017
Sygdomme & tilstande (1.109)
Medicin.wiki opdateres ikke mere!
Denne side blev lavet for efterhånden mange år siden, men bliver desværre ikke opdateret mere. Alligevel har vi valgt at bevare siden, da nogle måske kan bruge informationerne på artiklerne. Det betyder også at ting der står på siden kan være forældet, og der skal også tages forbehold for fejl. Husk derfor ALTID at dobbelttjekke det du læser!